“लाउगि आबैनि लाउदुम फिथा“- सुंद’ सल’खौ चिकन बर’वा लिरदों। बिबारिनि जिउ बिथुनखौ लानानैनो सोरजिनाय दोंसे मुजियारि सुंद’ सल’। बिबारिया फरायनायाव गोसो गोथौ आरो मेट्रिक आनजादखौ गोरिबब्लाबो सेथि थाखोआव उथ्रिदोंमोन। बिनि बिमा बिफाया मुदैबारि हाथाइयाव साहा फिथा सावनानै बांधना नखरनि निदान सुंदोंमोन आरो फिसाजो बिबारिनो फरायनायनि खरसा बुथुमनानै हरनो हानाया थुलुंगाथाव सुंद’ सल’ जादों। लिरबाय थायोब्ला आखाइगोनां रेबग्रा जानो हागोन।